Zoznam vedných disciplín

Tento článok obsahuje **abecedný zoznam vied**, vedných disciplín a náuk so základnou charakteristikou daných vied.
Pod väčšinou hesiel sú tzv. "podriadky", kde sú systematicky určené (v uvedenom poradí) niektoré z týchto informácií:
* (1.) **pôvod slova**, väčšinou grécky (gr.), často aj latinský (lat.);
* (2.) **veda (al. skupina vied), ktorá danú vedu "obsahuje"**, napr. optika je odborom fyziky, preto je pod heslom "optika" napísané *fyzika* a pred ňou šípka (↘);
* (3.) **iný názov** (lingvistika = jazykoveda), príp. **starší alebo novší ekvivalent** (alergológia = alergiológia); poradie: synonymum, archaizmus, neologizmus

Mnoho vied má v slove obsiahnuté grécke slovo *logos* (λόγος) vo forme *-lógia* (-λογία), čo znamená *slovo*, *reč*, *učenie*. Niekde je použité aj slovo *nomos* (νόμος) vo forme *-nómia* (-νομία), čo grécky preložíme ako *zákon*.

## A
* aerológia – študuje vyššie atmosférické vrstvy Zeme
** gr. aér = vzduch; ↘ meteorológia
* agnoiológia – pozri *[[agnotológia]]*
** gr. agnoia = neznalosť
* agnotológia – študuje (ľudskú) neznalosť
** gr. agnósis = nevedia; *agnoiológia*
* akarológia – študuje roztoče a kliešte
** gr. akari = *druh roztoča*; ↘ zoológia
* akustika – študuje zvuky, ich vznik, šírenie, frekvencie, vlastnosti atď.
** gr. akouein = počuť; ↘ fyzika
* akvaristika – študuje život rýb, vodných rastlín a i. v akváriách; využitie pri chovaní živočíchov a pestovaní rastlín v akváriách
** lat. aqua = voda (od *[[akvárium]]*)
* algológia – študuje sinice a riasy
** lat. alga = chaluha; ↘ botanika; *fykológia*
* alergiológia – študuje alergény a alergie
** gr. alos = cudzí, iný + gr. ergon = reakcia; ↘ medicína
* anatómia – študuje štruktúru a systém organizmov
** gr. ana-temnein = narezať; ↘ biológia/medicína
* andragogika – študuje vzdelávanie a výchovu dospelých ľudí
** gr. andrós = muž + gr. ágein = viesť; ↘ pedagogika
* anestéziológia – študuje anestézie a anestetiká
** gr. an = bez + gr. aisthesis = vnem; ↘ medicína
* antropológia – študuje človeka
** gr. anthropos = človek; ↘ spoločenské vedy
* arachnológia – študuje pavúkovce
** gr. arachne = pavúk; ↘ zoológia
* archeológia – študuje ľudskú minulosť, taktiež odkrýva a dokumentuje vykopávky
** gr. archaios = pradávny
* archivistika – študuje sústreďovanie, spracovanie, opravu, ochranu a sprístupňovanie archívnych dokumentov verejnosti
** ↘ (pomocné) historické vedy
* astrobiológia – študuje pôvod pozemského života, život mimo Zeme a jeho vlastnosti, podmienky pre život a pod.
** gr. astron = hviezda + gr. bios = život; *exobiológia*, *xenobiológia*
* astrofyzika – študuje fyzikálne deje prebiehajúce vo vesmíre
** gr. astron = hviezda + gr. fysikós = prirodzený; ↘ astronómia/fyzika
* astrogeológia – študuje geológiu na rôznych vesmírnych telesách
** gr. astron = hviezda + gr. gé = zem
* astrológia – študuje vplyv hviezd a planét na človeka
** gr. astron = hviezda, súhvezdie
* astronómia – študuje vesmír a javy v ňom
** gr. astron = hviezda, súhvezdie
* autekológia – študuje ekológiu jedného druhu
** gr. autos = sám, ja + gr. oikos = dom
* axiológia – študuje hodnotenia a hodnoty; usiluje sa o zjednotenie opisov rôznych druhov hodnôt
** gr. axia = hodnota; ↘ filozofia

## B
* balistika – študuje pohyb striel a rakiet
** gr. balein = vrhať; ↘ mechanika
* biochémia – študuje chemické látky a chemické deje v živých organizmoch
** gr. bios = život + egyp. keme = zem / arab. (zo slova *alchýmia*); ↘ biológia/chémi
* biofyzika – skúma živé systémy z fyzikálneho a fyzikálnochemického hľadiska
*biogeografia – skúma rastlinstvo a živočíšstvo ako súčasť krajiny
*biomatematika – jej cieľom je modelovať prirodzené biologické procesy pomocou matematických techník a nástrojov
*biokybernetika
*biológia – študuje život a organizmy (na Zemi)
** gr. bios = život
* botanika – študuje rastliny a príbuzné organizmy (napr. sinice)
** gr. botané = rastlina; ↘ biológia; staršie *fytológia*
* bromatológia – študuje jedlá a pokrmy
** gr. broma = jedlo

## C
* cytogenetika – študuje bunky a ich organely tam, kde tieto štruktúry fyzicky súvisia so spracovaním, prenosom či uchovaním genetickej informácie
** gr. cytos = bunka + gr. genetikos; ↘ genetika
* cytológia – študuje bunky, ich druhy, časti a životné pochody
** gr. cytos = bunka; ↘ histológia

## D
* dejepis – študuje minulosť zo starých prameňov informácií
** ↘ spoločenská veda; *historická veda*
* dendrológia – študuje stromy a iné dreviny
** gr. dendron = strom; ↘ botanika
* dermatológia – študuje kožu, najmä jej choroby a liečbu takýchto chorôb
** gr. dérma = koža; ↘ biológia/medicína
* dialektológia – študuje teritoriálne dialekty (nárečia)
** gr. dialektos = nárečie; ↘ jazykoveda
* dietológia – študuje správnu životosprávu
* dipterológia – študuje dvojkrídly hmyz (napr. muchy) z radu *[[Diptera]]*
** gr. di = dva, dvojitý + gr. ptera = krídlo; ↘ entomológia
* dynamika – študuje príčiny pohybu telies a pôsobenie síl na pohyb telies
** gr. dynamis = sila; ↘ mechanika

## E
* egyptológia – študuje dejiny starovekého Egypta, jeho históriu a umenie starých Egypťanov
** ↘ orientalistika
* ekológia – študuje vzťahy medzi organizmami navzájom a medzi nimi a životným prostredím
** gr. oikos = dom; ↘ biológia
* ekonómia – študuje vzácnosti a riešenie ich problému spoločenstvom
** gr. oikos = dom; ↘ spoločenské vedy
* embryológia – študuje všeobecný a individuálny vývoj eukaryotických jedincov v období od oplodnenia vajíčka po narodenie, príp. vyklíčenie
** gr. embryon = nenarodený plod; ↘ biológia
* energetika – študuje hospodárne získavanie a využívanie energie; z praktickej stránky ako priemyselné odvetvie dodáva energiu
** gr. energeia = činnosť, výkon, aktivita (od *[[energia]]*)
* enológia – študuje víno a vinárstvo
** gr. oinos = víno
* entomológia – študuje hmyz
** gr. en-tomon = vrezaný; ↘ zoológia
* environmentalistika – študuje životné prostredie, jeho znečistenie a ochranu prírody
** ↘ ekológia
* estetika – študuje prírodnú a umeleckú krásu, jej vysvetlenie, zákony a vplyv na ľudí a iné tvory
** gr. aisthetikos = vnímavosť, cit pre krásu; ↘ filozofia
* etika – študuje ľudské správanie, morálku a slušné chovanie
** gr. ethos = zvyk, charakter; ↘ filozofia
* etiológia – študuje pôvod a príčiny niečoho, napr. chorôb, výskytu určitých prírodných javov a pod.
** gr. aitia = dôvod
* etnológia – študuje kultúrny vývoj a zmeny kultúry
** gr. éthnos = ľud, národ; ↘ antropológia
* etológia – študuje správanie zvierat, porovnáva ho so správaním človeka a skúma zákonitosti zvieracieho správania
** gr. ethos = charakter; ↘ zoológia
* etymológia – študuje pôvod slov
** gr. etymon = pravda, istota; ↘ jazykoveda
* exobiológia – pozri *[[astrobiológia]]*
** gr. esos = vonkajší; *xenobiológia*

## F
* farmakológia – študuje účinky liečiv a lieky od požitia po vylúčenie
** gr. farmakon = liečivo/droga
* felinológia – študuje mačky a mačkovité šelmy
** gr. felis = mačka; ↘ zoológia
* filológia – študuje jednotlivé jazyky a ich výtvory, prejavy a systémy a rozoberá svetovú literatúru
** gr. filein = milovať
* filozofia – študuje (a odpovedá na) sporné otázky týkajúce sa vesmíru, človeka, hodnôt, duše, lásky a pod.
** gr. filein = milovať + gr. sofia = múdrosť
* floristika – študuje flóru určitého územia, z praktického hľadiska zbiera a opisuje rastliny danej oblasti
** lat. Flora = rímska bohyňa kvetov; ↘ botanika
* fonológia – študuje fonémy – najmenšie jednotky zvukového jazykového systému, a ich využívanie
** gr. foné = zvuk, hlas; ↘ lingvistika
* futurológia – študuje budúcnosť, predpokladá nové technológie, životné štýly, ale aj budúce ohrozenia či katastrofy
** lat. futurum = budúcnosť
* fykológia – pozri *[[algológia]]*
** gr. fykos = chaluha; ↘ botanika
* fyzika – študuje základné zákony prírody, jej stavbu a vývin
** gr. fysikós = prirodzený; ↘ prírodné vedy
* fyziológia – študuje funkcie organizmov a ich orgány či orgánové sústavy; taktiež priamo *fyziológia ľudí* alebo *[[fyziológia rastlín]]*
** gr. fýsis = príroda; ↘ prírodné vedy

## G
* gemológia – študuje drahé kamene, ich vznik, výskyt, hľadanie, spracovanie, vlastnosti a rozlíšenie od falošných či umelo vytvorených minerálov
** ↘ mineralógia
* genetika – študuje dedičnosť a premenlivosť organizmov
** gr. genesis = pôvod, vznik; ↘ biológia
* geológia – študuje zloženie, stavbu a historický vývoj Zeme
** gr. gé = zem; ↘ geovedy
* geografia – študuje krajinnú sféru, vzťahy medzi systémom prírodného prostredia a systémom ľudskej spoločnosti v priestore a čase
** gr. gé = zem + grafein = opisovať, písať; ↘ zemepis
* geometria – študuje vzťahy a zákony v (dvoj- i trojrozmernom) priestore
** gr. gé = zem + gr. métron = miera; ↘ matematika
* geomorfológia – študuje reliéf povrchu Zeme, aj vzhľadom na čas
** gr. gé = zem + gr. morfé = forma; ↘ geovedy
* germanistika – študuje jazyk, dejiny a kultúru Germánov
* gerontológia – študuje proces starnutia a ochorenia súvisiace so starobou
** gr. géron = starý človek; ↘ medicína
* grafológia – študuje rukopis (y)
** gr. grafein = písať; ↘ psychológia
* gynekológia – študuje choroby a poruchy ženských pohlavných orgánov a ich diagnostiku, liečbu a prevenciu pred nimi
** gr. gyné = žena; ↘ medicína

## H
* helmintológia – študuje červy
** gr. helminthos = červ; ↘ zoológia
* hematológia – študuje krv; fyziologické funkcie krvi a ochorenia krvi
** gr. haima = krv; ↘ biológia/medicína
* herpetológia – študuje plazy a obojživelníky
** gr. herpeton = plaziace sa zviera; ↘ zoológia
* histológia – študuje súbory buniek rovnakého druhu – tkanivá (živočíchy) a pletivá (rastliny, huby)
** gr. histós = tkanivo; ↘ biológia/medicína
* historická veda – pozri *[[dejepis]]*
** gr. historia = dejiny; ↘ spoločenská veda
* hydrológia – študuje pohyb a rozloženie vody na Zemi vo všetkých skupenstvách
** gr. hydros = voda

## Ch
* chémia – študuje vlastnosti, zloženia, štruktúry, prípravy, premeny a zákonitosti prvkov, látok a ich zlúčenín
** egyp. keme = zem / arab. (zo slova *alchýmia*)
* chirurgia – diagnostikuje a lieči operatívne liečiteľné ochorenia a úrazy; ako veda zbiera znalosti pre praktickú chirurgiu
** gr. cheirourgiké  / lat. chirurgiae = ručná práca, umenie ručnej práce; ↘ medicína
*chiropterológia - náuka o netopieroch

## I
* ideológia – tzv. *veda ideí*
** gr. idea = myšlienka
* ichtyológia – študuje ryby, príbuzné drsnokožce (žralok, raja) a i.
** gr. ichthu = ryba; ↘ zoológia
* imunológia – študuje imunitu, obranné reakcie proti baktériam či hubám a ich podstatu
** lat. immunis = oslobodený (od daní, služieb a pod.); ↘ biológia/medicína
* indológia – študuje indické jazyky, dejiny a literatúru Indie
** ↘ orientalistika
* iránistika – študuje dejiny, literatúru, umenie a kultúru Iránu
** ↘ orientalistika

## J
* japanológia – študuje japonský jazyk, dejiny a kultúru Japonska
** ↘ orientalistika
* jazykoveda – pozri *[[lingvistika]]*
** ↘ filológia
* judaistika –  študuje dejiny, kultúru a náboženstvo Židov

## K
* kartografia – študuje mapy, znázorňovanie zemského povrchu a nebeskej klenby a vzťahy medzi objektami; prakt. zhotovovanie máp
** gr. chartis = mapa
* kinematika – študuje zmeny vzájomných polôh telies v priestore a čase
** gr. kinein = hýbať sa; ↘ mechanika
* klimatológia – študuje podnebie a priebeh klimatických zmien
** gr. klima = región, oblasť, pásmo; ↘ atmosférické vedy
* konchológia – študuje schránky mäkkýšov
** lat. concha = mušľa; ↘ malakológia
* kozmológia – študuje vznik a vývoj vesmíru
** gr. kosmos = vesmír; ↘ astronómia
* kriminológia – študuje kriminalitu, jej príčiny a ako jej predchádzať
** lat. crimen = obvinenie
* kryptológia – študuje utajovanie informácií alebo konkrétnejšie obsahov textových správ
** gr. kryptos = skrytý
* kryptozoológia – študuje a hľadá nedokázané živočíchy – draky, kolosálne kalmáry, yeti a i. (z legiend, cestovateľských pozorovaní); všeobecne neuznávané za vedu
** gr. kryptos = skrytý; gr. zoon = zviera; ↘ zoológia
* kulturológia – študuje kultúru
** ↘ spoločenské vedy
* kynológia – študuje psa po všetkých stránkach, jeho biovlastnosti, šľachtenie, výcvik i okrajovo psiu psychiku a veterinárstvo
** gr. kynos = pes

## L
* lekárstvo – pozri *[[medicína]]*
* lexikológia – študuje slovnú zásobu (lexiku), jej význam a vývin
** gr. lexis = slovo/výraz; ↘ lingvistika
* lichenológia – študuje lišajníky – spoločenstvá húb a rias (al. húb a siníc)
** gr. leichen = lišajník; ↘ botanika/mykológia
* limnológia – študuje vnútrozemské vodné objekty (jazerá, rieky, vodné nádrže)
** gr. límne = jazero; ↘ hydrológia
* lingvistika – študuje jazyk (lingvistika) (reč)
** lat. lingua = jazyk; ↘ filológia; *jazykoveda*
* logika – študuje správne myslenie a vytvára pravidlá pre rozumné myšlienkové postupy
** gr. logiké = mysliaci, rozumný; ↘ filozofia

## M
* malakológia – študuje mäkkýše
** gr. malákós; ↘ zoológia
* mamalógia – pozri *[[teriológia]]*
** ↘ zoológia
* medicína – študuje choroby, ich príčiny a diagnostikuje a lieči ich
** lat. medicina = lekárstvo, umenie liečiť; *lekárstvo*
* mechanika – študuje pohyb, silu a zmeny vzájomných polôh telies
** gr. mechaniké = umenie stavať stroje; ↘ fyzika
* metafyzika – študuje bytie (jednoducho povedané)
** gr. metá = za + gr. fysikós = prirodzený; ↘ filozofia
* metalografia – študuje tuhé kovy a ich štruktúru
* metalurgia – študuje získavanie kovov z rúd a výrobu a spracovanie kovov a zliatin
** gr. metallon = kov + gr. urgos = činný, pôsobiaci; *hutníctvo*
* meteorológia – študuje atmosféru, jej stavbu, vlastnosti a javy (najmä počasie)
** gr. metéoron = "vysoko v oblakoch"
* mikrobiológia – študuje jednobunkové a nebunkové organizmy, teda najjednoduchšie formy života
** gr. mikros = malý + gr. bios = život; ↘ biológia
* mineralógia – študuje minerály (nerasty) a ich vlastnosti
** ↘ geológia; staršie *nerastopis*
* morfológia – študuje tvar niečoho v rôznom chápaní; viacodborová veda: hydromorfológia, geomorfológia a i.
** gr. morfé = forma
* muzikológia – študuje hudbu, hudobnú teóriu, h. filozofiu atď.
** gr. mousiké = hudba; ↘ estetika
* mykológia – študuje huby ako ríšu domény *[[eukaryoty]]*
** gr. mýkes = huba; ↘ biológia
* myrmekológia – študuje mravce
** gr. myrmex = mravec; ↘ entomológia

## N
* nefrológia – študuje obličky a ich ochorenia
** gr. nefros = oblička; ↘ medicína
* neurológia – študuje nervovú sústavu a nervové choroby
** gr. neuron = nerv; ↘ medicína
* noológia – študuje myslenie a intelekt, smer náuky o duchovnom poznávaní vecí; opakom je *agnotológia* (pozri hore)
** gr. noein = myslím (nous = myseľ)

## O
* oceánológia – študuje oceány a moria, je blízka oceánografii
** gr. okeanós = oceán
* oftalmológia – študuje, stanovuje a lieči ochorenia oka
** gr. ofthalmós = oko; ↘ medicína
* onkológia – študuje, diagnostikuje a lieči nádorové choroby
** gr. onkos = tumor; ↘ medicína
* ontológia – študuje bytie, súcno z filozofického hľadiska
** gr.; ↘ metafyzika
* oológia – študuje vajcia, napr. vtáčie
** gr. oo = vajíčko; ↘ zoológia
* optika – študuje svetlo, jeho vlastnosti a svetelné javy
** gr. optiké = vzhľad; ↘ fyzika
* orientalistika – študuje niektoré africké a ázijské národy a ich vývin a kultúru; viaceré odvetvia, napr. indológia
* ornitológia – študuje vtáky
** gr. ornis = vták; ↘ zoológia
* osteológia – študuje kosti (a iné kostné útvary, ako zuby) a ich rast, vlastnosti a účel
** gr. osteon = kosť; ↘ anatómia

## P
* paleoklimatológia – študuje podnebie a klimatické zmeny v geologickom praveku
** ↘ klimatológia
* paleontológia – študuje vyhynuté druhy organizmov
** gr. palaiós = staroba
* parazitológia – študuje parazity a ich hostiteľov
** ↘ zoológia
* patológia – študuje choroby, ich príčiny a bunkové či tkanivové zmeny spôsobené chorobami
** gr. páthos = poškodenie, zranenie; ↘ medicína
* pedagogika – študuje výchovu a vzdelávanie (najmä ľudí)
** gr. paidós = dieťa + gr. ágein = viesť
* pedológia I. – študuje deti po všetkých smeroch; pozri *[[pedológia (dieťa)]]*
** gr. paidós = dieťa
* pedológia II. – študuje pôdu, jej zložky, typy, vlastnosti, vplyvy, vznik…; pozri *[[pedológia (pôda)]]*
** gr. pédon = pôda; *pôdoznalectvo*
* petrochémia – študuje premenu ropy a zemného plynu na produkty ako benzín, asfalt či skvapalnený zemný plyn
** gr. petros = skala + egyp. keme = zem / arab. (zo slova *alchýmia*)
* petrológia – študuje horniny, ich stavbu, vznik, typy atď.
** gr. petros = skala; ↘ geológia
* planetológia – študuje planéty
** ↘ astronómia/astrogeológia
* pneumológia – študuje ochorenia pľúc, ako aj celej dýchacej sústavy a ich liečbu
** gr. pneúmonas = pľúca; ↘ medicína
* politológia – študuje politiku, jej formy, spôsoby atď. a politické inštitúcie
** gr. politiké = umenie spravovať obec; ↘ sociálne vedy
* primatológia – študuje primáty (ako rad), teda aj ľudí
** lat. primus = najlepší (od *primáty*); ↘ zoológia
* psychológia – študuje duševné javy – vlastnosti, procesy atď.
** gr. psyché = duša

## R
* rádiológia – odbor medicíny venujúci sa zobrazovacej diagnostike
* religionistika – študuje viery, mytológie a kulty
** lat. religio = náboženstvo, viera; ↘ antropologické/humanitné vedy
* reológia – študuje deformácie a tokové vlastnosti rôznych hmôt
** gr. rhei = tiecť; ↘ fyzika

## S
* seizmológia – študuje zemetrasenia a všetko s tým súvisiace, ako aj základy o štruktúre Zeme
** gr. seismos = zemetrasenie; ↘ geofyzika
* sexuológia – študuje pohlavný život zo všetkých smerov
* sinológia – študuje čínske jazyky, dejiny a kultúru Číny
** lat. sino- = čínsky; ↘ orientalistika
* skatológia – študuje výkaly
** gr. skatós = výkal; ↘ biológia/medicína
* sociológia – študuje spoločnosť
** lat. socius = spoločník
* somatológia – študuje ľudské telo zo všetkých aspektov – anatómie, fyziológie aj morfológie
** ↘ biológia; *teloveda*
* speleológia – študuje jaskyne, ich vznik a výskyt
** gr. spelaion = jaskyňa; ↘ geomorfológia; *jaskyniarstvo*
* statika – študuje telesá v pokoji al. priamočiarom pohybe a sily (v rovnováhe) na nich pôsobiace
** ↘ mechanika
* stereometria – študuje zákony a vzťahy v trojrozmernom priestore, skúma telesá
** gr. stereos = telesný; ↘ geometria
* stomatológia – študuje zuby, ich funkciu, miesto a pod.
** ↘ medicína; *zubné lekárstvo*

## T
* technológia – študuje tvorenie konečných výrobkov a služieb pomocou (technických a prírodovedných) poznatkov
** gr. techné = zručnosť
* teológia – študuje Boha
** gr. théos = boh
* terapeutika – študuje spôsoby liečenia, najmä chorôb
** ↘ medicína
* teriológia – študuje cicavce
** gr. therion = zviera; ↘ zoológia; *mamalógia*
* topológia
** gr. topos = miesto; ↘ matematika
* toxikológia – študuje negatívne vplyvy chemických zlúčenín, jedov, na organizmy
** gr. toxikos = jed; ↘ chémia/medicína
* turkológia – študuje dejiny, históriu a jazyk Turecka (turečtina)
** ↘ orientalistika
* typológia I. – študuje delenia rôznych vecí a javov (z biológie, histórie a pod.), ako aj spôsoby týchto delení
** gr. typos = vzor, predobraz
* typológia II. – študuje súlad Starého a Nového zákona z Biblie
** gr. typos = vzor, predobraz; ↘ teológia

## U
* ufológia – študuje objekty UFO; všeobecne neuznávané za vedu
** angl. UFO (skr.) = neidentifikovateľný lietajúci objekt
* urológia – študuje choroby vylučovacej a pohlavnej sústavy mužov
** gr. uron = moč; ↘ medicína/chirurgia

## V
* venerológia – študuje pohlavné choroby, z praktickej stránky ich určuje a lieči
** lat. venereus; ↘ medicína
* veterinárstvo – študuje a lieči choroby zvierat, zaoberá sa aj neškodlivosťou živočíšnych surovín
** lat. veterinae; ↘ medicína
* vexilológia – študuje vlajky, prápory a štandardy
** lat. vexillum = vlajka rímskych vojakov; ↘ historické vedy
* viktimológia – študuje obete trestných činov a ich životný štýl
** lat. victima = obeť; ↘ kriminológia
* virológia – študuje víry, viroidy a pod.
** lat. virus = jed; ↘ biológia/medicína
* vulkanológia – študuje sopky, ich stavbu, produkty (napr. láva) a erupcie
** lat. Vulcan = rímsky boh ohňa

## X
* xenobiológia – pozri *[[astrobiológia]]*
** gr. xenos = cudzí; *exobiológia*

## Z
* zoológia – študuje živočíchy
** gr. zoon = zviera; ↘ biológia

Zoznam
Vedné disciplíny